[ca] A l'era digital actual, les xarxes socials suposen una finestra per al coneixement de la realitat d'Espanya i la seva cultura per a la població xinesa. Per aquesta raó, aquesta tesi estudia com les xarxes socials xineses actuen com a catalitzadores en la formació d'opinions sobre Espanya i la seva cultura. Per això, en aquesta tesi, s'aprofundeix en la imatge d'Espanya percebuda pels fans xinesos, a través de l'anàlisi dels comentaris digitals en tres plataformes diferents: Netease Cloud Music (网易云音乐), una plataforma de música en streaming, per analitzar com la música influeix en la percepció de la llengua i cultura espanyoles; Emperador del Futbol ( 懂球帝), una aplicació per a aficionats al futbol, que permet investigar les opinions i emocions dels seguidors xinesos respecte al futbol espanyol; i Petit Llibre Vermell (小红书), una xarxa social i comercial sobre diferents elements que conformen els estils de vida, per avaluar com els influencers xinesos perceben Espanya com a destinació turística. La metodologia de la tesi se centra en l'anàlisi de dades mitjançant un enfocament quantitatiu conegut com codificació i recompte utilitzant l'eina ATLAS.ti per a l'anàlisi qualitativa de les dades. Aquesta metodologia es complementa amb l'anàlisi del contingut i del discurs mediat per ordinador, per analitzar les complexes interaccions a la xarxa i com s'organitzen a nivell retòric i discursiu els comentaris digitals que formen el corpus d'aquesta tesi. Els resultats demostren que la percepció d'Espanya per part dels fans xinesos varia significativament segons la plataforma i el tipus de contingut que s'hi presenta. Els comentaris digitals revelen una imatge d'Espanya que combina bàsicament elements emotius i culturals. A més, s'observa que les experiències directes i la interacció en línia contribueixen a modificar i enriquir la percepció inicial dels fans xinesos, posen en dubte certs estereotips i generen una imatge més complexa i positiva d'aquest país. Pel que fa als recursos retoricodiscursius que vehiculen la percepció sobre Espanya a les xarxes socials analitzades i transmeten la posició de l'autor, en el gènere comentari digital, destaca l'ús d'intensificadors i marcadors actitudinals per expressar entusiasme i opinions sobre Espanya. Els intensificadors es vehiculen mitjançant modificadors adverbials, comparacions, ironies, metàfores, paraules grolleres, preguntes retòriques, emojis i signes de puntuació. D'altra banda, els marcadors actitudinals s'expressen amb adjectius, verbs, substantius, adverbis i enunciats complets. Aquests elements són essencials per construir una imatge dinàmica i emotiva d'Espanya i serveixen per destacar tant aspectes positius com negatius d'Espanya i la seva cultura, segons el context de la discussió. Aquest treball contribueix a la caracterització discursiva de la comunicació digital en el context xinès i a la comprensió de com els joves xinesos perceben actualment Espanya. A més, proporciona valuoses perspectives per a l'intercanvi cultural i per a aquells sectors interessats a atreure i connectar amb audiències xineses.

[en] In today's digital age, social media acts as a crucial gateway for the Chinese population to connect with and understand Spanish culture. This thesis investigates the role of Chinese social networks in shaping views on Spain and its cultural identity. The research focuses on the depiction of Spain through Chinese fans' comments on three key platforms: Netease Cloud Music (网易云音乐), which offers insights into the impact of music on perceptions of Spanish language and culture; Football Emperor (懂球帝), a popular app among soccer fans that highlights Chinese sentiments towards Spanish football; and Little Red Book (小红书), a lifestyle network that examines how Chinese influencers view Spain as a travel destination. The methodology integrates quantitative "coding and counting" and qualitative analysis using ATLAS.ti software, complemented by content and discourse analysis to delve into the nuanced interactions across these platforms. The findings indicate a diverse range of perceptions of Spain among Chinese users, varying significantly by platform and type of content. The analysis reveals a multifaceted portrayal of Spain, merging emotional and cultural dimensions. The study emphasizes that direct experiences and online engagement are vital in reshaping initial perceptions, challenging stereotypes, and fostering a richer and more positive image of Spain. This thesis highlights the critical role of rhetorical and discursive resources in shaping perceptions of Spanish culture on these platforms. Essential intensifiers include adverbial modifiers, comparisons, ironies, metaphors, swear words, rhetorical questions, emojis, and punctuation marks. Furthermore, attitudinal markers such as adjectives, verbs, nouns, adverbs, and complete sentences are pivotal in creating a dynamic and emotive depiction of Spain. These elements effectively highlight both the positive and negative aspects of Spanish culture, depending on the context of the discussion. This study contributes significantly to the understanding of digital communication within the Chinese context and deepens insights into how young Chinese individuals perceive Spain. It offers valuable implications for cultural exchange and for industries aiming to connect with and engage Chinese audiences.